CELEX: 32022D0621
Language: bg
Date: 2022-04-07 00:00:00
Title: Решение за изпълнение (ЕС) 2022/621 на Комисията от 7 април 2022 година за изменение на Решение за изпълнение (ЕС) 2019/436 по отношение на хармонизираните стандарти за автомобилни машини за бъркане на бетон, кранове и други машини, изготвени в подкрепа на Директива 2006/42/ЕО на Европейския парламент и на Съвета (текст от значение за ЕИП)

13.4.2022   
               
               
                  BG
               
               
                  Официален вестник на Европейския съюз
               
               
                  L 115/75
               
            
         РЕШЕНИЕ ЗА ИЗПЪЛНЕНИЕ (ЕС) 2022/621 НА КОМИСИЯТА
         от 7 април 2022 година
         за изменение на Решение за изпълнение (ЕС) 2019/436 по отношение на хармонизираните стандарти за автомобилни машини за бъркане на бетон, кранове и други машини, изготвени в подкрепа на Директива 2006/42/ЕО на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (2), и по-специално член 7, параграф 3 от нея,
         като има предвид, че:
         
                     (1)
                  
                  
                     В съответствие с член 7 от Директива 2006/42/ЕО машина, която е произведена съгласно хармонизиран стандарт, чиито данни са били публикувани в Официален вестник на Европейския съюз, се счита, че съответства на съществените изисквания за безопасност и опазване на здравето, влизащи в обхвата на този хармонизиран стандарт.
                  
               
                     (2)
                  
                  
                     С писмо M-396 от 19 декември 2006 г. Комисията отправи искане към Европейския комитет по стандартизация (CEN) и Европейския комитет за стандартизация в електротехниката (Cenelec) за изготвяне, преразглеждане и приключване на работата по хармонизираните стандарти в подкрепа на Директива 2006/42/ЕО, така че да бъдат отразени промените, въведени с посочената директива в сравнение с Директива 98/37/ЕО на Европейския парламент и на Съвета (3).
                  
               
                     (3)
                  
                  
                     Въз основа на искането CEN изготви нови хармонизирани стандарти EN 13852-3:2021 за кранове върху морски съоръжения с ниска товароподемност, EN 12385-5:2021 за въжета от усукани снопчета (дилки) за асансьори и EN 12609:2021 относно изискванията за безопасност за автомобилни машини за бъркане на бетон.
                  
               
                     (4)
                  
                  
                     Въз основа на искането CEN и Cenelec преразгледаха също така съществуващите хармонизирани стандарти, чиито данни са публикувани в серия С на Официален вестник на Европейския съюз със съобщение на Комисията (2018/C 092/01) (4), за да ги адаптират към технологичния напредък. Това доведе до приемането на следните нови хармонизирани стандарти: EN 12312-5:2021 за съоръжения за зареждане с гориво на летателни средства; EN 13001-2:2021 за безопасност на кранове; EN 1501-1:2021 за товарни автомобили за събиране и извозване на битови отпадъци със задно товарене; EN 1501-2:2021 за товарни автомобили за събиране и извозване на битови отпадъци със странично товарене; EN 1501-3:2021 за товарни автомобили за събиране и извозване на битови отпадъци с предно товарене; EN 1501-5:2021 за контейнероповдигачи за товарни автомобили за събиране и извозване на битови отпадъци; EN 1829-1:2021 за водоструйни машини за високо налягане; EN ISO 22868:2021 относно инженерния метод за изпитване на шум на преносими, ръчнодържани машини с двигател с вътрешно горене; EN 303-5:2021 за отоплителни котли за твърдо гориво; EN ISO 11202:2010/A1:2021 за определяне на излъчените нива на звуковото налягане на работното място и в други определени положения; EN ISO 19085-1:2021 за общи изисквания за безопасност на дървообработващи машини; EN 1756-1:2021 за изисквания за безопасност за задни товароподемни бордове за товари; и EN IEC 62061:2021 за функционална безопасност на системи за управление, свързани с безопасността.
                  
               
                     (5)
                  
                  
                     Освен това CEN и Cenelec измениха хармонизираните стандарти EN 13001-3-6:2018, EN 50636-2-107:2015/A1:2018 и EN 60335-1:2012/A13:2017, чиито данни са публикувани с Решение за изпълнение (ЕС) 2019/436 на Комисията (5).
                  
               
                     (6)
                  
                  
                     Комисията, заедно с CEN и Cenelec, направи оценка дали стандартите, изготвени, преразгледани и изменени от CEN и CENELEC, съответстват на искането.
                  
               
                     (7)
                  
                  
                     Хармонизираните стандарти, изготвени, преразгледани и изменени от CEN и Cenelec въз основа на искането, отговарят на изискванията за безопасност, които те имат за цел да обхванат и които са определени в Директива 2006/42/ЕО. Поради това е целесъобразно данните за тези стандарти, заедно с данните за съответните стандарти за тяхното изменение или поправка, да бъдат публикувани в Официален вестник на Европейския съюз.
                     
                  
               
                     (8)
                  
                  
                     Данните за хармонизиран стандарт EN 474-1:2006+A6:2019 бяха публикувани в Официален вестник на Европейския съюз с ограничение чрез Решение за изпълнение (ЕС) 2021/1813 на Комисията (6). Те замениха данните за хармонизиран стандарт EN 474-1:2006+A5:2018 без да е предвиден преходен период. За да се даде време на производителите да се подготвят за прилагането на новия стандарт, е целесъобразно по изключение данните на хармонизиран стандарт EN 474-1:2006+A5:2018 да се публикуват повторно и за ограничен период от време в Официален вестник на Европейския съюз. От съображения за правна сигурност публикуването на данните на хармонизирания стандарт EN 474-1:2006+A5:2018 следва да обхваща и периода преди влизането в сила на настоящото решение.
                  
               
                     (9)
                  
                  
                     Текстът на ограничението за хармонизиран стандарт EN 474-1:2006+A6:2019, въведено с Решение за изпълнение (ЕС) 2021/1813, не е ясен, тъй като смесва два различни недостатъка, установени в хармонизирания стандарт.
                  
               
                     (10)
                  
                  
                     Първият недостатък е свързан с недостатъчното ниво на видимост, установено в EN 474-1:2006+A6:2019, когато се прилага в комбинация с изискванията на EN 474-5:2006+A3:2013 за хидравличните багери. Хармонизиран стандарт EN 474-1:2006+A6:2019, подобно на хармонизиран стандарт EN 474-1:2006+A5:2018, не гарантира, че водачът може да управлява машината и нейните инструменти при предвидимите условия на употреба така, че самият той и изложените лица да са в пълна безопасност. Поради това ограничението, предвидено в хармонизиран стандарт EN 474-1:2006+A5:2018 по отношение на съществените изисквания за безопасност и опазване на здравето 1.2.2 и 3.2.1 от приложение I към Директива 2006/42/ЕО, следва да бъде запазено за хармонизиран стандарт EN 474-1:2006+A6:2019.
                  
               
                     (11)
                  
                  
                     Вторият недостатък е свързан с факта, че механизмът за бързи връзки, използван за закрепване на хидравлични багери и товарачни машини с обратна лопата към машини за земни работи, не включва активна система за следене от оператора или за предупреждение на оператора в случай на неправилно свързване на машината с разширението. Поради това хармонизираният стандарт EN 474-1:2006+A6:2019 не отговаря на съществените изисквания за безопасност и опазване на здравето по отношение на интегрирането на безопасността и предотвратяването на рисковете от падащи предмети, посочени в точка 1.1.2, буква б), точка 1.1.2, буква в) и точка 1.3.3 от приложение I към Директива 2006/42/ЕО. Тези точки следва да бъдат посочени в ограничението за хармонизиран стандарт EN 474-1:2006+A6:2019.
                  
               
                     (12)
                  
                  
                     С цел постигане на яснота и правна сигурност установените недостатъци следва да бъдат изразени чрез две отделни ограничения за хармонизиран стандарт EN 474-1:2006+A6:2019.
                  
               
                     (13)
                  
                  
                     Данните за хармонизиран стандарт EN 60335-1:2012 бяха публикувани първоначално със Съобщение на Комисията 2012/C 159/1 (7). Данните за този стандарт включват позоваване на поправка EN 60335-1:2012/AC:2014, считано от публикуването на този стандарт със Съобщение 2016/C 14/1 на Комисията (8). Данните за хармонизирания стандарт EN 60335-1:2012 бяха публикувани в Решение за изпълнение (ЕС) 2019/436 само с позоваване на изменения EN 60335-1:2012/A11:2014 и EN 60335-1:2012/A13:2017. Поради грешка позоваването на поправка EN 60335-1:2012/AC:2014 е пропуснато при публикуването на данните за хармонизиран стандарт EN 60335-1:2012 в Решение за изпълнение (ЕС) 2019/436. Поради това е целесъобразно да се заменят данните на хармонизиран стандарт EN 60335-1:2012 заедно с данните на изменения EN 60335-1:2012/A11:2014 и EN 60335-1:2012/A13:2017 и да се включи позоваване на поправка EN 60335-1:2012/AC:2014. От съображения за правна сигурност данните за хармонизиран стандарт EN 60335-1:2012, изменен с настоящото решение, следва да се прилага с обратна сила.
                  
               
                     (14)
                  
                  
                     В приложение I към Решение за изпълнение (ЕС) 2019/436 са посочени данните на хармонизираните стандарти, даващи презумпция за съответствие с Директива 2006/42/ЕО, а в приложение II към посоченото решение за изпълнение са посочени данните на хармонизираните стандарти, даващи презумпция за съответствие, но с ограничения. За да се гарантира, че данните на хармонизираните стандарти, изготвени в подкрепа на Директива 2006/42/ЕО, са посочени в един акт, данните на стандартите, които са заменени, преразгледани или изменени от CEN и Cenelec, следва да се включат в Решение за изпълнение (ЕС) 2019/436.
                  
               
                     (15)
                  
                  
                     В приложение III към Решение за изпълнение (ЕС) 2019/436 са посочени данните на хармонизираните стандарти в подкрепа на Директива 2006/42/ЕО, които са оттеглени от Серия С на Официален вестник на Европейския съюз, считано от датите, посочени в същото приложение.
                  
               
                     (16)
                  
                  
                     В резултат на работата на CEN и Cenelec въз основа на искането бяха заменени, преразгледани или изменени следните хармонизирани стандарти, публикувани в серия С на Официален вестник на Европейския съюз: EN 12312-5:2005+A1:2009; EN 13001-2:2014; EN 1501-1:2011+A1:2015; EN 1501-2:2005+A1:2009; EN 1501-3:2008; EN 1501-5:2011; EN 1829-1:2010; EN ISO 22868:2011; EN 303-5:2012; EN ISO 11202:2010; EN ISO 19085-1:2017; EN 1756-1:2001+A1:2008; и EN 62061:2005/A2:2015. Поради това е необходимо данните за тези стандарти да бъдат оттеглени от Официален вестник на Европейския съюз, като тези данни бъдат включени в приложение III към Решение за изпълнение (ЕС) 2019/436.
                  
               
                     (17)
                  
                  
                     Необходимо е също така да бъдат оттеглени данните на хармонизираните стандарти EN 13001-3-6:2018, EN 50636-2-107:2015/A2:2020; и EN 60335-1:2012/A13:2017, публикувани с Решение за изпълнение (ЕС) 2019/436, като се има предвид, че тези стандарти са били изменени. Поради това е целесъобразно тези данни да бъдат заличени в приложение I към посоченото Решение за изпълнение.
                  
               
                     (18)
                  
                  
                     С оглед осигуряване на достатъчно време на производителите да се подготвят за прилагането на новите, преработените или на изменените стандарти е необходимо да се отложи заличаването на данните за следните хармонизирани стандарти: EN 12312-5:2005+A1:2009; EN 13001-2:2014; EN 1501-1:2011+A1:2015; EN 1501-2:2005+A1:2009; EN 1501-3:2008; EN 1501-5:2011; EN 1829-1:2010; EN ISO 22868:2011; EN 303-5:2012; EN ISO 11202:2010; EN ISO 19085-1:2017; EN 1756-1:2001+A1:2008; EN 62061:2005/A2:2015; EN 13001-3-6:2018, EN 50636-2-107:2015/A2:2020; и EN 60335-1:2012/A13:2017.
                  
               
                     (19)
                  
                  
                     Поради това Решение за изпълнение (ЕС) 2019/436 следва да бъде съответно изменено.
                  
               
                     (20)
                  
                  
                     Съответствието с хармонизиран стандарт осигурява презумпция за съответствие със съществените изисквания в дадена област, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2019/436 се изменя, както следва:
            
                        1)
                     
                     
                        В член 1 се добавя следният параграф:
                        „Данните на хармонизиран стандарт EN 474-1:2006+A5:2018 за машини за земни работи, изготвен в подкрепа на Директива 2006/42/ЕО, изброени в приложение IIA към настоящото решение, се публикуват с ограничение в Официален вестник на Европейския съюз. Тези данни се считат за публикувани в Официален вестник на Европейския съюз за срока, посочен в същото приложение.“;
                     
                  
                        2)
                     
                     
                        приложение I се изменя в съответствие с приложение I към настоящото решение;
                     
                  
                        3)
                     
                     
                        приложение II се изменя в съответствие с приложение II към настоящото решение;
                     
                  
                        4)
                     
                     
                        добавя се приложение IIA, както е определено в приложение III към настоящото решение;
                     
                  
                        5)
                     
                     
                        приложение III се изменя в съответствие с приложение IV към настоящото решение.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
            Точки 1, 4 и 6 от приложение I се прилагат от 11 октомври 2023 г.
            Точка 3 от приложение I се прилага от 19 март 2019 година.
         
         
            Съставено в Брюксел на 7 април 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  ОВ L 157, 9.6.2006 г., стр. 24.
         
            (3)  Директива 98/37/ЕО на Европейския парламент и на Съвета от 22 юни 1998 г. относно сближаването на законодателствата на държавите членки по отношение на машините (ОВ L 207, 23.7.1998 г., стр. 1).
         
            (4)  Съобщение на Комисията във връзка с прилагането на Директива 2006/42/ЕО на Европейския парламент и на Съвета относно машините и за изменение на Директива 95/16/ЕО (публикуване заглавията и номерата на хармонизираните стандарти, попадащи в обсега на законодателството на Съюза за хармонизация) (ОВ C 92, 9.3.2018 г., стр. 1).
         
            (5)  Решение за изпълнение (ЕС) 2019/436 на Комисията от 18 март 2019 г. относно хармонизираните стандарти за машините, изготвени в подкрепа на Директива 2006/42/ЕО на Европейския парламент и на Съвета (ОВ L 75, 19.3.2019 г., стр. 108).
         
            (6)  Решение за изпълнение (ЕС) 2021/1813 на Комисията от 14 октомври 2021 година за изменение на Решение за изпълнение (ЕС) 2019/436 по отношение на хармонизираните стандарти за наземни съоръжения за поддържане на летателни апарати, кранове, минни съоръжения и други машини, изготвени в подкрепа на Директива 2006/42/ЕО на Европейския парламент и на Съвета и за отмяна на Решение за изпълнение (ЕС) 2015/27 на Комисията (ОВ L 366, 15.10.2021 г., стр. 109).
         
            (7)  Съобщение на Комисията във връзка с прилагането на Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (публикуване заглавията и номерата на хармонизираните стандарти, попадащи в обсега на директивата) (ОВ C 159, 5.6.2012 г., стр. 1).
         
            (8)  Съобщение на Комисията във връзка с прилагането на Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (публикуване заглавията и номерата на хармонизираните стандарти, попадащи в обсега на законодателството на Съюза за хармонизация) (ОВ C 14, 15.1.2016 г., стр. 1).
      
      
         
            ПРИЛОЖЕНИЕ I
            Приложение I се изменя, както следва:
            
                        1)
                     
                     
                        ред 12 се заличава;
                     
                  
                        2)
                     
                     
                        вмъква се следният ред 12a:
                        
                                    „12a.
                                 
                                 
                                    EN 13001-3-6:2018+A1:2021
                                    Кранове. Общо проектиране. Част 3-6: Гранични състояния и доказване на годността на съставните части. Хидравлични цилиндри
                                 
                                 
                                    C“;
                                 
                              
                  
                        3)
                     
                     
                        ред 33 се заменя със следното:
                        
                                    „33.
                                 
                                 
                                    EN 60335-1:2012
                                    Безопасност на битови и подобни електрически уреди. Част 1: Общи изисквания (IEC 60335-1:2010, с промени)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                 
                                 
                                    C“;
                                 
                              
                  
                        4)
                     
                     
                        ред 33 се заличава;
                     
                  
                        5)
                     
                     
                        вмъква се следният ред 33a:
                        
                                    „33a.
                                 
                                 
                                    EN 60335-1:2012
                                    Безопасност на битови и подобни електрически уреди. Част 1: Общи изисквания (IEC 60335-1:2010, с промени)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                    EN 60335-1:2012/A15:2021
                                 
                                 
                                    C“;
                                 
                              
                  
                        6)
                     
                     
                        ред 90 се заличава;
                     
                  
                        7)
                     
                     
                        вмъква се следният ред 90a:
                        
                                    „90a.
                                 
                                 
                                    EN 50636-2-107:2015
                                    Безопасност на битови и подобни електрически уреди. Част 2-107: Специфични изисквания за роботизирани косачки за трева, захранвани с батерия (IEC 60335-2-107:2012, с промени)
                                    EN 50636-2-107:2015/A1:2018
                                    EN 50636-2-107:2015/A2:2020
                                    EN 50636-2-107:2015/A3:2021
                                 
                                 
                                    C“;
                                 
                              
                  
                        8)
                     
                     
                        добавят се следните редове:
                        
                                    „119.
                                 
                                 
                                    EN ISO 11202:2010
                                    Акустика. Излъчване на шум от машини и съоръжения. Определяне на излъчените нива на звуково налягане на работното място и на други определени положения с използване на апроксимирани корекции за околната среда (ISO 11202:2010)
                                    EN ISO 11202:2010/A1:2021
                                 
                                 
                                    B
                                 
                              
                                    120.
                                 
                                 
                                    EN 303-5:2021
                                    Отоплителни котли. Част 5: Отоплителни котли за твърдо гориво с ръчно и автоматично подаване на горивото, с номинална топлинна мощност до 500 kW. Терминология, изисквания, изпитване и маркировка
                                 
                                 
                                    C
                                 
                              
                                    121.
                                 
                                 
                                    EN 1501-1:2021
                                    Товарни автомобили за събиране и извозване на битови отпадъци. Общи изисквания и изисквания за безопасност. Част 1: Товарни автомобили за събиране и извозване на битови отпадъци със задно товарене
                                 
                                 
                                    C
                                 
                              
                                    122.
                                 
                                 
                                    EN 1501-2:2021
                                    Товарни автомобили за събиране и извозване на битови отпадъци. Общи изисквания и изисквания за безопасност. Част 2: Товарни автомобили за събиране и извозване на битови отпадъци със странично товарене
                                 
                                 
                                    C
                                 
                              
                                    123.
                                 
                                 
                                    EN 1501-3:2021
                                    Товарни автомобили за събиране и извозване на битови отпадъци. Общи изисквания и изисквания за безопасност. Част 3: Товарни автомобили за събиране и извозване на битови отпадъци с предно товарене.
                                 
                                 
                                    C
                                 
                              
                                    124.
                                 
                                 
                                    EN 1501-5:2021
                                    Товарни автомобили за събиране и извозване на битови отпадъци. Общи изисквания и изисквания за безопасност. Част 5: Контейнероповдигачи за товарни автомобили за събиране и извозване на битови отпадъци
                                 
                                 
                                    C
                                 
                              
                                    125.
                                 
                                 
                                    EN 1756-1:2021
                                    Заден товароподемен борд. Платформени подемници за монтиране към превозни средства на колела. Изисквания за безопасност. Част 1: Заден товароподемен борд за товари.
                                 
                                 
                                    C
                                 
                              
                                    126.
                                 
                                 
                                    EN 1829-1:2021
                                    Водоструйни машини за високо налягане. Изисквания за безопасност. Част 1: Машини
                                 
                                 
                                    C
                                 
                              
                                    127.
                                 
                                 
                                    EN 12312-5:2021
                                    Наземни съоръжения за поддържане на летателни апарати. Специфични изисквания. Част 5: Съоръжения за зареждане на летателни средства
                                 
                                 
                                    C
                                 
                              
                                    128.
                                 
                                 
                                    EN 12385-5:2021
                                    Стоманени телени въжета. Безопасност. Част 5: Въжета от усукани снопчета (дилки) за асансьори
                                 
                                 
                                    C
                                 
                              
                                    129.
                                 
                                 
                                    EN 12609:2021
                                    Машини за бъркане на бетон. Изисквания за безопасност
                                 
                                 
                                    C
                                 
                              
                                    130.
                                 
                                 
                                    EN 13001-2:2021
                                    Безопасност на кранове. Общо проектиране. Част 2: Натоварвания
                                 
                                 
                                    C
                                 
                              
                                    131.
                                 
                                 
                                    EN 13852-3:2021
                                    Кранове. Кранове върху морски съоръжения. Част 3: Кранове върху морски съоръжения с ниска товароподемност
                                 
                                 
                                    C
                                 
                              
                                    132.
                                 
                                 
                                    EN ISO 19085-1:2021
                                    Дървообработващи машини. Безопасност. Част 1: Общи изисквания (ISO 19085-1:2021)
                                 
                                 
                                    C
                                 
                              
                                    133.
                                 
                                 
                                    EN ISO 22868:2021
                                    Горска и градинска техника. Изпитване на шум на преносими ръчнодържани машини с двигател с вътрешно горене. Метод от клас на точност 2 (ISO 22868:2021)
                                 
                                 
                                    C
                                 
                              
                                    134.
                                 
                                 
                                    EN IEC 62061:2021
                                    Безопасност на машините. Функционална безопасност на системите за управление, свързани с безопасността (IEC 62061:2021)
                                 
                                 
                                    B“.
                                 
                              
                  
      
      
         
            ПРИЛОЖЕНИЕ II
            В приложение II ред 1 се заменя със следното:
            
               
                           „1.
                        
                        
                           EN 474-1:2006+A6:2019
                           Машини за земни работи. Безопасност. Част 1: Общи изисквания
                           
                              Бележка 1: Настоящото публикуване не се отнася за точка 5.8.1 Видимост — поле на видимост на водача от стандарта, а е единствено във връзка с EN 474-5:2006+A3:2013 — Изисквания към хидравлични багери, чието прилагане не осигурява презумпция за съответствие със съществените изисквания за безопасност и опазване на здравето съгласно точки 1.2.2 и 3.2.1 от приложение I към Директива 2006/42/ЕО.
                           
                              Бележка 2: По отношение на приложение B.2 Бързи връзки, хармонизираният стандарт EN 474-1:2006+A6:2019 не осигурява презумпция за съответствие със съществените изисквания за безопасност и опазване на здравето в точка 1.1.2, буква б), точка 1.1.2, буква в) и точка 1.3.3 от приложение I към Директива 2006/42/ЕО, когато се прилага в комбинация с EN 474-4:2006+A2:2012 за изискванията за товарачни машини с обратна лопата и EN 474-5:2006+A3:2013 за изискванията за хидравлични багери.
                        
                        
                           C“;
                        
                     
         
      
      
         
            ПРИЛОЖЕНИЕ III
            
               
                  
                     „ПРИЛОЖЕНИЕ IIA
                     
                                 
                                    №
                                 
                              
                              
                                 
                                    Данни за стандарта
                                 
                              
                              
                                 Тип
                              
                              
                                 
                                    От
                                 
                              
                              
                                 
                                    До
                                 
                              
                           
                                 1.
                              
                              
                                 EN 474-1:2006+A5:2018
                                 Машини за земни работи. Безопасност. Част 1: Общи изисквания
                                 
                                    Бележка: Настоящото публикуване не се отнася за точка 5.8.1 Видимост — поле на видимост на водача от стандарта, а е единствено във връзка с EN 474-5:2006+A3:2013 — Изисквания към хидравлични багери, чието прилагане не осигурява презумпция за съответствие със съществените изисквания за безопасност и опазване на здравето съгласно точки 1.2.2 и 3.2.1 от приложение I към Директива 2006/42/ЕО.
                              
                              
                                 C
                              
                              
                                 15 октомври 2021 г.
                              
                              
                                 11 октомври 2022 г.
                              
                           
               “
         
      
      
         
            ПРИЛОЖЕНИЕ IV
            В приложение III се добавят следните редове:
            
               
                           „114.
                        
                        
                           EN 12312-5:2005+A1:2009
                           Наземни съоръжения за поддържане на летателни апарати. Специфични изисквания. Част 5: Съоръжения за зареждане на летателни средства
                        
                        
                           11 октомври 2023 г.
                        
                        
                           C
                        
                     
                           115.
                        
                        
                           EN 13001-2:2014
                           Безопасност на кранове. Общо проектиране. Част 2: Натоварвания
                        
                        
                           11 октомври 2023 г.
                        
                        
                           C
                        
                     
                           116.
                        
                        
                           EN 1501-1:2011+A1:2015
                           Товарни автомобили за събиране и извозване на битови отпадъци. Общи изисквания и изисквания за безопасност. Част 1: Товарни автомобили за събиране и извозване на битови отпадъци със задно товарене
                        
                        
                           11 октомври 2023 г.
                        
                        
                           C
                        
                     
                           117.
                        
                        
                           EN 1501-2:2005+A1:2009
                           Товарни автомобили за събиране и транспортиране на битови отпадъци и свързаните с тях контейнероповдигачи. Общи изисквания и изисквания за безопасност. Част 2: Товарни автомобили за събиране и извозване на битови отпадъци със странично товарене
                        
                        
                           11 октомври 2023 г.
                        
                        
                           C
                        
                     
                           118.
                        
                        
                           EN 1501-3:2008
                           Товарни автомобили за събиране и транспортиране на битови отпадъци и свързаните с тях контейнероповдигачи. Общи изисквания и изисквания за безопасност. Част 3: Товарни автомобили за събиране и извозване на битови отпадъци с предно товарене.
                        
                        
                           11 октомври 2023 г.
                        
                        
                           C
                        
                     
                           119.
                        
                        
                           EN 1501-5:2011
                           Товарни автомобили за събиране и извозване на битови отпадъци. Общи изисквания и изисквания за безопасност. Част 5: Контейнероповдигачи за товарни автомобили за събиране и извозване на битови отпадъци
                        
                        
                           11 октомври 2023 г.
                        
                        
                           C
                        
                     
                           120.
                        
                        
                           EN 1756-1:2001+A1:2008
                           Заден товароподемен борд. Платформени подемници за монтиране към превозни средства на колела. Изисквания за безопасност. Част 1: Заден товароподемен борд за товари.
                        
                        
                           11 октомври 2023 г.
                        
                        
                           C
                        
                     
                           121.
                        
                        
                           EN 1829-1:2010
                           Водоструйни машини за високо налягане. Изисквания за безопасност. Част 1: Машини
                        
                        
                           11 октомври 2023 г.
                        
                        
                           C
                        
                     
                           122.
                        
                        
                           EN 303-5:2012
                           Отоплителни котли. Част 5: Отоплителни котли за твърдо гориво с ръчно и автоматично подаване на горивото, с номинална топлинна мощност до 500 kW. Терминология, изисквания, изпитване и маркировка
                        
                        
                           11 октомври 2023 г.
                        
                        
                           C
                        
                     
                           123.
                        
                        
                           EN 62061:2005
                           Безопасност на машините. Функционална безопасност на свързани с безопасността електрически, електронни и програмируеми електронни системи за управление (IEC 62061:2005).
                           EN 62061:2005/AC:2010
                           EN 62061:2005/A1:2013
                           EN 62061:2005/A2:2015
                        
                        
                           11 октомври 2023 г.
                        
                        
                           B
                        
                     
                           124.
                        
                        
                           EN ISO 11202:2010
                           Акустика. Излъчване на шум от машини и съоръжения. Определяне на излъчените нива на звуково налягане на работното място и на други определени положения с използване на апроксимирани корекции за околната среда (ISO 11202:2010)
                        
                        
                           11 октомври 2023 г.
                        
                        
                           B
                        
                     
                           125.
                        
                        
                           EN ISO 19085-1:2017
                           Дървообработващи машини. Безопасност. Част 1: Общи изисквания (ISO 19085-1:2017)
                        
                        
                           11 октомври 2023 г.
                        
                        
                           C
                        
                     
                           126.
                        
                        
                           EN ISO 22868:2011
                           Горска и градинска техника. Изпитване на шум на преносими ръчнодържани машини с двигател с вътрешно горене. Метод от клас на точност 2 (ISO 22868:2011)
                        
                        
                           11 октомври 2023 г.
                        
                        
                           C“;